NaiveNeuron/SloPal huggingface dataset:
Blanár, Juraj, podpredseda NR SR (2022-03-24):
Ďakujem, pán predseda. Otváram rozpravu, vážené panie poslankyne, páni poslanci. Písomne sa nikto neprihlásil do rozpravy. Dávam možnosť prihlásiť sa ústne do rozpravy. Konštatujem, že ako jediný sa prihlásil pán navrhovateľ Valášek do rozpravy, ktorému udeľujem slovo. Nech sa páči.
Laššáková, Jana, podpredsedníčka NR SR (2013-01-29):
S reakciou, nech sa páči, pán predseda výboru Hudacký. Zapnite, prosím vás, pána poslanca!
Liba, Peter, poslanec NR SR (2022-05-24):
Ďakujem veľmi pekne, pán predsedajúci. Pán Fico, v našom programovom vyhlásení sa o rodine píše, že rodina je základnou bunkou spoločnosti, hlavnou nositeľkou základných ľudských, kultúrnych, sociálnych, občianskych a duchovných hodnôt. Aktuálna inflácia, ako dobre viete, je za posledných 20 rokov najvyššia a sú ňou ohrozené práve rodiny s deťmi. Rodiny sú dnes najviac ohrozené chudobou a o to smutnejšie je, že ste to spôsobili vy a vaša vláda tzv. sociálnych demokratov. Nárast prídavku na dieťa počas vašich ôsmich úrodných rokov, keď ste boli pri moci, bolo 1,85 eura. Do rodín s deťmi ste investovali necelé dva eurá, to je výsledkom vašeho žalostného vládnutia. Podobne daňový bonus ste dokázali zdvihnúť dokonca o neuveriteľných 1,69 eura. Ako dobre viete, nárast inflácie je, bohužiaľ, v posledných mesiacoch sa dramaticky zrýchlil, preto vláda prichádza s riešeniami pre ľudí v skrátenom legislatívnom konaní, aby bola pomoc čo najrýchlejšie doručená. To, že sme prorodinné hnutie, sme už dokázali napríklad presadením tehotenského príspevku vo výške viac ako 200 eur, rovnako vyplácaním 13. dôchodku, ktorý ste vy len sľubovali. Pán Fico, dnes by ste mali len v tichosti sedieť a pozerať sa, ako sa bojuje za ľudí. Ďakujem.
Bugár Béla, podpredseda NR SR (2017-03-28):
Prezentujme sa a hlasujme. (Hlasovanie.) Prítomných 145, za 100, proti 1, zdržalo sa 42 poslancov, 2 nehlasovali. Návrh sme schválili.
Hrušovský, Pavol, doterajší predseda NR SR (2012-04-04):
Panie poslankyne, páni poslanci, chcem vás poprosiť, aby sme, ak nie je na to iný dôvod, sa v rokovacej sále zišli o 16.45 hod., pokiaľ mandátový a imunitný výbor prerokuje do tohto času bod programu, tak budeme pokračovať v rokovaní o 16.45 hod. (Prestávka.) (Po prestávke.)
Takáč, Richard, poslanec NR SR (2022-09-20):
Ďakujem veľmi pekne za slovo, pán predseda. Chcel by som doplniť bod programu a to znenie návrhu. Návrh urgentných opatrení na riešenie permanentného drastického zvyšovania potravín a základných potravinových komodít s odôvodnením: Aj včerajšie medializované informácie, ktoré hovoria o tom, že v rámci Európskej únie na Slovensku narástli ceny pri pekárenských výrobkov o 32 %. V porovnaní s inými krajinami Európskej únie sme jedny z najhorších z hľadiska navýšenia cien a keď ešte si prirovnáme k tomu a povieme, že naše obchodné reťazce majú zisky niekde na úrovni 9 – 10 % v miliardách a v iných členských štátov Európskej únie sú na úrovni 2 – 2,5 %. Preto je potrebné pristúpiť k tomu, aby sme zastropovali marže. To znamená obchodné prirážky na úrovni 40 % a je potrebné sa týmto zaoberať v dnešnej dobe. Ďakujem veľmi pekne.
Uhliarik, Ivan, poslanec NR SR (2014-05-16):
Aha. Tak pardon. To som si myslel, že už je druhé čítanie. Sorry. Dobre. Tak?
B. Bugár, podpredseda NR SR: (2002-05-16):
(Hlasovanie.) Prítomných je 114 poslancov, za 112, nehlasovali 2. Takže konštatujem, tieto návrhy boli schválené. Nech sa páči, pán poslanec. A. Hoffmann, poslanec: Týmto sa stalo hlasovanie o bode č. 10 ako samostatne bezpredmetným a mám oprávnenie výboru požiadať, aby ste dali hlasovať, aby sme pristúpili hneď k tretiemu čítaniu.
Hort, Milan, podpredseda NR SR (2011-02-03):
Ďakujem. Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Vyhlasujem všeobecnú rozpravu za skončenú. Pýtam sa navrhovateľa, či chce vystúpiť v rozprave. Nech sa páči.
Pčolinský, Peter, podpredseda NR SR (2023-06-22):
Teraz v rozprave vystúpi pán poslanec Milan Krajniak.
D. Čaplovič, poslanec: (2003-04-23):
Vážený pán minister, zásadné zmeny v Slovenskej televízii aj v Slovenskom rozhlase, štandardné vzťahy, o ktorých ste tu hovorili, a štandardná situácia, aby tu skutočne mohli tieto verejnoprávne inštitúcie pracovať, nemôže spôsobiť, respektíve realizovať malé zvýšenie koncesionárskych príspevkov, ale prijatie skutočne európskeho zákona o Slovenskej televízii a zákona o Slovenskom rozhlase. Ja som tu v predchádzajúcom období nebol a, žiaľ, táto Národná rada sa nedokázala zhodnúť na takomto významnom zákone. Ešte aj teraz uvažujeme, že pravdepodobne bude predložený do našej Národnej rady na jeseň tohto roku. Poslanecký klub nemôže s návrhom zvýšenia a rozšírenia, aj na dôchodcov, koncesionárskych poplatkov súhlasiť bez predchádzajúceho, a to podčiarkujem, schválenia systémových krokov, legislatívnych opatrení, konkrétne bez predloženia a schválenia zákona o Slovenskej televízii a zákona o Slovenskom rozhlase v Národnej rade. Odmietame to aj z dôvodu, že všetky doterajšie tunelovania v bankách, v štátnych podnikoch a v tomto prípade aj vo verejnoprávnej Slovenskej televízii, ako TO poznáme z posledného vystúpenia na tlačovej konferencii pána ústredného riaditeľa, zostali nevyšetrené, respektíve sa šetria, zväčša do stratena. A doslovné bačovanie zodpovedných za daný stav musel vždy zaplatiť občan. A tak je to aj v tomto prípade. Z uvedeného dôvodu predkladám procedurálny návrh. V zmysle § 73 ods. 3 písm. a) zákona o rokovacom poriadku navrhujem, aby Národná rada Slovenskej republiky prijala uznesenie o vrátení návrhu zákona navrhovateľovi na dopracovanie s tým, že ho opätovne predloží do Národnej rady Slovenskej republiky spolu s návrhom zákona o Slovenskej televízii a zákona o Slovenskom rozhlase. Návrh procedurálneho návrhu predkladám spravodajcovi. (Potlesk.) Z. Martináková, podpredsedníčka NR SR: Otváram možnosť hlásiť sa do rozpravy ústne, dámy a páni poslanci. Pán poslanec Jarjabek, Maxon. Uzatváram možnosť hlásiť sa ústne do rozpravy. Pán poslanec Jarjabek, máte slovo.
Hort, Milan, podpredseda NR SR (2010-12-08):
Ďakujem pekne. Pán spravodajca nechce využiť právo záverečného slova, preto prerušujem rokovanie o tomto bode programu a budeme ďalej pokračovať druhým čítaním o vládnom návrhu zákona, ktorým sa mení a dopĺňa zákon č. 495/2008 Z. z. o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku. Vítam na rokovaní pani ministerku spravodlivosti Luciu Žitňanskú, ktorá bude mať teraz seriál svojich zákonov. Tento máte ako tlač 76 a spoločnú správu výborov máte ako tlač 76a. Pani ministerka, nech sa páči, je tu priestor pre odôvodnenie zákona z vašej strany a spravodajcom je pán poslanec Jurčík, ktorý sa pripraví, ktorý bude vystupovať po úvodnom slove pani ministerky. Môžete zaujať miesto, pán spravodajca. Nech sa páči, pani ministerka. (Rokovanie o vládnom návrhu zákona, ktorým sa mení a dopĺňa zákon č. 495/2008 Z. z. o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a o poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene a doplnení niektorých zákonov v znení zákona č. 600/2008 Z. z. , tlač 76.)
Glváč, Martin, podpredseda NR SR (2018-09-13):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Pamulovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Zmajkovičová, Renáta, podpredsedníčka NR SR (2013-10-30):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi. Nech sa páči, pán poslanec.
Žitňanská, Jana, poslankyňa NR SR (2014-02-11):
Ďakujem pekne, pán predseda, sťahujem svoj návrh zákona na vydanie, zákona, ktorým sa mení a dopĺňa zákon o financovaní základných škôl, stredných škôl a školských zariadení v znení neskorších predpisov, tlač 847. Odôvodnenie: Chcem dať ešte čas pánovi ministrovi školstva, aby pochopil, že peniaze na asistentov učiteľa sú a že nemusí blokovať tento môj návrh. Ďakujem.
B. Bugár, podpredseda NR SR: (2003-09-18):
Teraz dávam slovo spravodajcovi, ktorého určil navrhnutý gestorský výbor pre ľudské práva, národnosti a postavenie žien, poslancovi Miklósovi Durayovi. Nech sa páči, pán poslanec, máte slovo.
Krajčí, Marek, poslanec NR SR (2024-01-24):
Ďakujem za slovo. Števo, ďakujem za tvoj príspevok, kde si jasne poukázal na to, čo tu viackrát aj zaznelo, ale z tvojich úst, samozrejme, ako experta, opäť veľmi dôležité upozornenie, čo Slovensku hrozí po schválení tohto balíčka opatrení v trestnoprávnom systéme Slovenskej republiky. Správne si povedal, že okrem obáv Európskej komisie o eurofondy a financie, ktoré Európska únia poskytuje Slovenskej republike, tu, samozrejme, budú aj obavy investorov a ďalších iných veľkých hráčov, ktorí budú zneistení práve nestabilnou situáciou a ohrozením naozaj korupcie, ktorá veľmi dobre vieme, že naša krajina s tým mala problémy, má problémy a pri takomto, alebo takejto obrovskej generálnej amnestii, úplne prirodzene prichádzajú obavy, čo bude ďalej. Ja som možno chcel poukázať ešte aj na to, tú účelovosť, ktorú vidíme aj v tom, že po novom bude možné prehodnotiť už i právoplatné dohody o vine a treste. Tie v uplynulom období uzavreli napríklad aj bývalý námestník SIS Boris Beňa, alebo sudkyňa Miriam Repáková, či známy konkurzný právnik Zoroslav Kollár. Túto novinku nedávno spomenul minister spravodlivosti Boris Susko, že zavádzajú nové možnosti súdneho prieskumu, uzavretia dohôd o vine a treste. A zároveň minister spravodlivosti môže podať aj dovolanie aj vtedy, ak súd rozsudkom schválil dohodu o vine a treste, ktorá nie je so zreteľom na závažné porušenie hmotnoprávnych ustanovení primeraná alebo spravodlivá. Takže toto naozaj nás tu čaká, kompletná rehabilitácia ich ľudí.
Novotný, Viliam, poslanec NR SR (2013-12-05):
Ďakujem pekne. Pán poslanec Mikloš vo svojom vystúpení viackrát poukázal na to, že konsolidačné úsilie už nie je prioritou vlády Roberta Fica, a ja k tomu dodám len to aj vzhľadom k jeho vystúpeniu, kde sa venoval aj zdravotníctvu, že ani zdravotníctvo už nie je prioritou vlády Roberta Fica. V návrhu štátneho rozpočtu, ktorý uzrel svetlo sveta v auguste, sa ešte počítalo s platbou 4 % za poistencov štátu. Pani ministerka zdravotníctva povedala, že ide vybojovať od ministra Kažimíra viacej peňazí, hlavne pre tie stanujúce sestričky pred úradom vlády. Vybojovala, minister Kažimír jej zobral ďalších 52,4 mil. eur, a to, čo doniesol v októbri pán minister Kažimír do Národnej rady, čo tu poslala vláda Slovenskej republiky, bolo niečo nehanebné. Platba za poistencov štátu je nastavená v návrhu rozpočtu, dámy a páni, na úrovni 3,82 % z priemernej mzdy v národnom hospodárstve. Od roku 2004 tu nebol taký zlý rozpočet, čo sa týka platby za poistencov štátu. Je síce pravda, že teraz výbor pre financie schválil pozmeňovací návrh, a ako keby vracal tých 52,4 mil. eur do rozpočtu, ale na veci sa nič nemení, že tieto 4 % nás vrhajú niekde do roku 2005 v rozpočte. Keď to porovnáme s posledným rozpočtom, ktorý zostavoval Ivan Mikloš, s rozpočtom, ktorý predkladala vláda Ivety Radičovej, a pripočítam už aj tých vrátených 52,4 mil. eur, ešte stále je to o 153 mil. eur menej za poistencov štátu, ako dávala vláda Ivety Radičovej. A vtedy hovoril Robert Fico, že do zdravotníctva treba viac peňazí.
Figeľ, Ján, podpredseda NR SR (2012-08-01):
Ďakujem pekne. Ďalší je pán Martin Poliačik.
Matovič, Igor, poslanec NR SR (2019-09-13):
Zabudol som ešte jedno kľúčové klamstvo Petra Pellegriniho spomenúť a povedal doslova vo svojom vystúpení, že keby som aspoň jednu A4-ku mal, ktorú som nemal k dispozícii, hoc´ som sa dotazoval, tak by som ju odvolal. A toto je krásne klamstvo, ktoré sa dá dosvedčiť, že klame, lebo Monika Jankovská pri tom, jako jej policajti zobrali mobil, tak dostala podpísaný papier, ktorého kópia jej zostala, a to je to uznesenie o začatí trestného stíhania, v ktorom je napísané, že jej berú mobil kvôli podozreniu zo spáchania trestného činu korupcie v nadväznosti na trestný čin zneužitia (zneužitia právomoci, pozn. red.) verejného činiteľa. Ale Peter Pellegrini úmyselne klame, lebo potrebuje klamať, potrebuje sa vyviniť a potrebuje znova to hrať na to, že sa spolieha, keď teda neviem kto to tu, zase Goebbels tuším, hovoril, že sa spoliehajú na to, že voliči SMER-u asi seno žerú, že nerozumejú tomu, že Pellegrini mal takto možnosť vidieť dôkazy. A tým, čo povedal, do poslednej chvíle hájil mafiu na ministerstve spravodlivosti, len potvrdil, že pohŕda policajtami, ktorí to vyšetrujú, pohŕda prokurátormi a pohŕda dozorujúcim sudcom ešte, ktorý dal teda ten štempeľ definitívny na to, aby jej zhabali ten mobil. Peter Pellegrini povedal, že on stojí nad zákonom. Presne tak jak Marian Kočner si myslel, že môže stáť nad zákonom, lebo on rozhoduje o tom, čo je dôkaz. Čiže nie vyšetrovací tím, nie dozorujúca špeciálna prokuratúra, nie sudca, ktorý dal pri... alebo ktorý súhlasil so zadržaním mobilu, ale Peter Pellegrini je Boh, ktorý rozhoduje o dôkazoch. Toto klamstvo v priamom prenose, kedy hovorí, že jedna A4-ka, on ju nemal, takto si ju mohol zobrať od Jankovskej. Neurobil to alebo urobil a veľmi dobre vedel, ale kryl ju do poslednej chvíle. A nejaké, prepáčte, mentálne poryvy nejakej mysle psychopata s komplexami menejcennosti zo zadnej lavice komentovať nebudem.
Hrnčiar, Andrej, podpredseda NR SR (2016-10-26):
Reakcia na faktické pán poslanec Budaj.
Gröhling, Branislav, poslanec NR SR (2019-05-21):
Pani predkladateľka, ja to zopakujem ešte raz, ak by ste náhodou nerozumeli, čo bolo vyslovené predo mnou a čo ste rozprávali aj vy. Tento návrh zákona je úplne zbytočný a ministerstvo školstva spravilo chybu. Teraz to chcete nejakým spôsobom zakrývať. To sa vám nepodarí, pretože všetci vedia, že keď bol prijatý zákon partnerov verejného sektora, protischránkový zákon, tak bol novelizovaný aj zákon o rozpočtových pravidlách, aby nemuseli byť novelizované všetky tieto zákony, ktoré vy tvrdíte a v dôvodovej správe ich aj opisujete, že pre toto musíte novelizovať aj tento zákon o stimuloch. Môžme sa tam rozprávať, tak ako vy píšete v dôvodovej správe, že bol novelizovaný aj zákon vrátane, teda ohľadom podmienok prevodu v majetku štátu, ale to nie sú dotácie. Píšete tam o majetku obcí; to nie sú dotácie. Píšete tam o správe majetku štátu; to nie sú dotácie. Toto, čo predkladáte, predkladáte absolútne zbytočný návrh zákona len preto, aby ste prekryli chyby ohľadom stimulov, kde sa rozdalo alebo dalo 33 miliónov. Ja nerozumiem, prečo nanovo otvárate túto tému a prečo idete takýmto spôsobom dráždiť celú verejnosť, že idete niečo prekrývať takýmto úplne zbytočným zákonom. Ministerstvo školstva spravilo chybu, reálnu chybu, a vy si ju priznajte.
Žiak, Miroslav, poslanec NR SR (2022-02-25):
Pán poslanec Kotleba, vy bojujete za slobodu prejavu a oháňate sa ústavou, že je tam sloboda prejavu. A chcem sa spýtať, že vy by ste chcel slobodne hajlovať? Slobodne šíriť nacizmus? To je váš cieľ? (Reakcia z pléna.) No však to ste, s tým ste známy. Robili ste tu fakľové pochody, rovnošaty, Hlinkove gardy, tak asi to je váš cieľ. Tak to ja chápem.
Žitňanská, Jana, poslankyňa NR SR (2022-10-04):
Ďakujem. Hlasovali sme o všetkých bodoch zo spoločnej správy. Teraz prejdeme k hlasovaniu o pozmeňujúcich návrhoch podaných v rozprave. Pán predseda, prosím, dajte hlasovať o mojom pozmeňujúcom návrhu.
Štefunko, Ivan, poslanec NR SR (2024-01-31):
Ďakujem veľmi pekne. Rád počúvam pána Spišiaka, lebo vždycky má, by som povedal, príhody, príbehy z praxe, ale zároveň aj spomenie veci, ktoré sa málokedy spomínajú, lebo proste v iných diskusiách sa tomu nepridáva až taký, taký dôraz ako, ako sa to by malo. Mňa zaujalo to, že vlastne Jaro Spišiak hovoril o tom, že prax spolupracujúcich obvinených býva alebo bola bežná prax v polícii, dokonca sa tým chválili aj, aj polície za vlád SMER-u a tak, a vtedy ich teda nevolali bonzáci alebo kajúcnici a tak ďalej a myslím, že aj teda najväčší kriminálnici tejto krajiny boli na základe týchto ako keby dôkazov odsúdení. Teda mňa teda sa, ja by som sa chcel spýtať, že či teda vadí vám, že, nie to, že či sú kajúcnici, ale proti komu svedčia, hej? A to je ako to, čo mne z tejto debaty pripadá. A druhá vec je, že stále sa hovorí o tom, že či by sme mali a akým spôsobom by sme mali my meniť našu protikorupčnú alebo prokorupčnú legislatívu, tak ja prečítam, že ktoré krajiny sa najmenej považujú za najmenej korupčné. Dánsko, Fínsko, Nový Zéland, Švédsko, Holandsko, Nemecko, Kanada, Austrália, Japonsko a tak ďalej. A neviem, že či by v týchto krajinách menili zákony, ktoré sa tak vážne týkajú boja proti korupcii, ako, ako v našej krajine. A pre istotu to ešte preskúmam, že či používajú legislatér... skrátené legislatívne konanie na takéto záležitosti.
Laurenčík, Milan, poslanec NR SR (2021-11-11):
Nenechám vás v tom hovoriť, pretože porušujete pravidlá.
Laššáková, Jana, podpredsedníčka NR SR (2013-09-05):
Ďakujem pekne. Chce sa k vystúpeniam poslancov vyjadriť niektorý člen vlády? Konštatujem, že nie. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov (tlač 596). Chcem vám dať do pozornosti, že podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesené interpelácie nezbavujú poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: pán poslanec Ivan Štefanec, Marián Kvasnička, Martin Fronc, Alojz Hlina, Mikuláš Huba, Ján Podmanický a Jozef Mikloško. Zachytili ste všetko? Ešte raz čítam: Ivan Štefanec, Marián Kvasnička, Martin Fronc, Alojz Hlina, Mikuláš Huba, Ján Podmanický, Jozef Mikloško. Odovzdávam slovo pánovi poslancovi Ivanovi Štefancovi. Nech sa páči, pán poslanec.
Blanár, Juraj, podpredseda NR SR (2021-11-03):
Pán poslanec Vážny, nech sa páči.
Petrák, Ľubomír, poslanec NR SR (2015-11-26):
Ďakujem pekne za slovo, pán predseda. Vážené kolegyne, kolegovia, v rozprave o vládnom návrhu zákona o športe vystúpilo dvanásť poslancov, z nich desiati podali 11 pozmeňujúcich návrhov. V rozprave bol podaný návrh pána predsedu Pellegriniho, ktorý rozširuje návrh zákona nad rámec o ďalšie vecné úpravy, a v súlade s § 94 ods. 2 rokovacieho poriadku pán minister ako zástupca navrhovateľa zákona vo svojom záverečnom vystúpení súhlasil s týmito návrhmi. Ak dovolíte, pristúpime k hlasovaniu o návrhoch uvedených v spoločnej správe. Gestorský výbor odporúča o návrhoch uvedených v IV. časti spoločnej správy hlasovať o bodoch 1 až 141, 143 až 147, 149 až 168, 170 až 177 spoločne s odporúčaním ich schváliť. V rozprave však vystúpili kolegovia poslanci, ktorí požiadali o vyňatie na osobitné hlasovanie, a to pán poslanec Goga bod 88, pán predseda Pellegrini bod 141, pán poslanec Poliačik body 132 a 133 a pán poslanec Droba bod 115. Vzhľadom na tieto žiadosti, pán predseda, prosím, dajte hlasovať nasledovne: o návrhoch uvedených v bodoch 1 až 87, 89 až 114, 116 až 131, 134 až 140, 143 až 147, 149 až 168, 170 až 177 spoločne s odporúčaním gestorského výboru schváliť.
Paška, Jaroslav, poslanec NR SR (2016-10-14):
Ďakujem za slovo, vážený pán predsedajúci. Vážený pán poslanec Pčolinský, súhlasím s tým, že hazardné hry sú stále väčším a väčším spoločenským problémom. Úprimne si želám, aby sme tento sektor podnikania nielen dôstojne regulovali a obmedzovali, ale aj postupne eliminovali. Viem si predstaviť, tak ako hovoríte, aj oveľa prísnejšiu legislatívu upravujúcu hazardné hry na Slovensku. V tejto chvíli však máme na stole vládny návrh zákona, ktorý efektívne sprísňuje súčasný stav podnikania v tejto oblasti na Slovensku a nazdávam sa, že by sme ho práve preto mali podporiť. Neznamená to tak, že by sme mali skončiť s týmito úpravami, a myslím si, že po čase, keď sa vyhodnotia dôsledky, dopady tohto zákona na podnikanie, vlastne hazardných hier na Slovensku, môžme sa vrátiť k tomu, aby sme pokračovali a ďalej efektívne upravovali tento sektor tak, aby sme naozaj urobili čo najviac preto, aby sa nepodnikalo a nezarábalo na chudobných, aby sa nezarábalo na tom ľudskom nešťastí, ktorý tento druh podnikania spôsobuje.
Grausová, Natália, poslankyňa NR SR (2019-10-16):
Ďakujem za slovo. Pani kolegyňa Verešová, veľmi kvitujem váš záujem, že sa staráte a takto zaujímate o deti. Veľmi teda toto kvitujem. A chcem sa v rámci toho spýtať, že či ste sa vo svojej starostlivosti zaoberali aj deťmi, dievčatami z cigánskych, z rómskych osád, pretože tam sa pácha incest a tam sa pácha zneužívanie mladistvých, pretože tam aj 13-ročné dievčatá sú tehotné, rodia a otcom je brat alebo strýko, alebo otec. Čiže dve veci. Zneužívanie neplnoletých mladistvých a incest. Je to aj hriech, oboje, a je to aj trestný čin. Tak veľmi mi, keby ste mi mohli odpovedať, či ste sa zaoberali pri svojej starosti o deti aj touto tematikou. Ďakujem.
Jurinová, Erika, podpredsedníčka NR SR (2013-10-18):
Chce reagovať pán minister. Prosím vás, keby ste zapli mikrofón pánovi ministrovi. Môžete.
Paška, Pavol, predseda NR SR (2012-07-24):
Pán minister, ešte chvíľočku strpenia, pán poslanec Baška chce reagovať.
Osuský, Peter, poslanec NR SR (2015-02-06):
Vážená pani predsedajúca, vážení vytrvalí kolegovia, chcem na záver opäť podčiarknuť, že aj keď to kolega Kuffa tak pekne povedal, že podporí návrh liberála. Viete, to je tak. Každý máme nejaké hodnotové ukotvenia a ja som sa nikdy netajil ako člen OKS (Občianskej konzervatívnej strany), že som ekonomický liberál. Ani moje ostatné hodnotové ukotvenia som nezmenil. Ale ak ide o čelenie podľa mňa, hádam nielen podľa mňa, evidentne protiústavnej zákonnej norme, ktorá môže v konečnom dôsledku poškodiť nielen voličov ktorejkoľvek strany, ale dokonca aj členov parlamentu za ktorúkoľvek stranu, ja sám teda žiadnu ornú pôdu nemám, lebo na tej našej rodinnej stoja na Brezovej pod Bradlom vežiaky sídliska, a nekonal som nič, aby som ju nadobudol späť alebo bol odškodnený. Nech tam v mene Božom Brezovania bývajú a nech sa tam majú dobre. Ale chcem povedať, že čeliť protiústavnosti nie je ani výsadou liberálov, ani konzervatívcov, ale malo by to byť, dá sa povedať, psou povinnosťou zodpovedných poslancov. Ďakujem za pozornosť.
V. Palko, minister vnútra SR: (2004-03-10):
Vážené panie poslankyne, vážení páni poslanci, Národná rada Slovenskej republiky schválila 2. júla 2003 novelu zákona o súkromných bezpečnostných službách. Hlavným cieľom tejto novely bolo sprísnenie podmienok prevádzkovania súkromných služieb ustanovením nových dôvodov, ktoré sú prekážkou ich prevádzkovania z hľadiska inštitútu spoľahlivosti. Schválený zákon tiež ustanovil povinnosť osobám, ktoré sa podieľajú na prevádzkovaní súkromných bezpečnostných služieb predkladať raz za dva roky odpis z registra trestov. Prezident Slovenskej republiky vrátil uvedenú novelu zákona parlamentu na opätovné prerokovanie. Dôvodom bola skutočnosť, že osoby trestne stíhané za vymedzené trestné činy by boli zo zákona nespoľahlivé na prevádzkovanie služby, čo by malo za následok odňatie licencie. Pripomienky prezidenta však nezohľadňovali plynutie lehôt v prechodných ustanoveniach počas vrátenia zákona a tieto by sa po opätovnom schválení zákona stali nevykonateľnými. Predseda Národnej rady preto požiadal predsedu vlády o opätovné predloženie návrhu zákona s tým, že sa upravia lehoty v prechodných ustanoveniach. Predložený návrh zákona zohľadňuje túto požiadavku, ako aj pripomienku prezidenta republiky, a to tak, že nespoľahlivosť z dôvodu trestného stíhania bude dôvodom na pozastavenie prevádzkovania súkromnej bezpečnostnej služby. V ostatnom je vecný obsah návrhu zhodný s už prerokovanou novelou zákona o súkromných bezpečnostných službách. Predkladaný návrh zákona bol prerokovaný v určených výboroch. Pripomienky, ktoré sú uvedené v spoločnej správe, odporúčam schváliť. Vážené pani poslankyne, vážení páni poslanci, vzhľadom na uvedené si vás dovoľujem požiadať, aby ste predloženú novelu zákona po prerokovaní postúpili do tretieho čítania a schválili. Ďakujem za pozornosť.
Laššáková, Jana, podpredsedníčka NR SR (2012-10-26):
Teraz by mal v rozprave vystúpiť pán poslanec Viskupič. Pán poslanec, na koľko máte vystúpenie? Je všeobecný súhlas, aby ešte vystúpil pán poslanec? Nie. Dobre. Takže vyhlasujem prestávku do 11.05 hod. a budeme hlasovať. (Prestávka.) (Po prestávke.)
Ďuriš, Nicholsonová, Lucia, podpredsedníčka NR SR (2018-12-03):
No, pán poslanec Budaj, ono je to tak, že ja som ešte neotvorila, vy ste v úvodnom slove, vy máte iba odôvodniť, prečo predkladáte ten návrh zákona. A potom dáme slovo spravodajcovi, potom otvorím rozpravu a v rozprave môžte prečítať svoj pozmeňujúci návrh. Dobre.
Kazda, Radovan, poslanec NR SR (2021-10-26):
Pán poslanec, ten váš úvodný vstup zo sveta bulváru síce nebol nejako k veci tohto programu, tohto bodu, ale musím povedať, že mňa celkom ako potešil, lebo je to také odľahčujúce, že čo povedal Matovič o Sulíkovi, básničku, dokonca ste niekde sa dočítali, varil halušky v tričku SaS v Dubaji, ako bolo to také osviežujúce, ale dobre, teraz, teraz k veci. Zisk distribučných spoločností. No viete, ten sa udial ešte, myslím, že za druhej Dzurindovej vlády, kedy bola prevedená privatizácia, resp. polovičná privatizácia distribučných spoločností. No keď si to tak predstavujem, že keď si predstavujem, ako nájsť ideálny nástroj, ako nevykrádať nejakými hochštaplermi, dosadenými nejakými kamarátmi, akým spôsobom to zabezpečiť, aby nenastal takýto proces a ako zabezpečiť, aby takéto firmy garantovali nejaký zisk a nejaký zisk aj do štátnej pokladnice, no tak toto považujem za jeden veľmi dobrý nástroj, polovicu predať, dať im pod manažérsku kontrolu a menšiu časť, teda polovicu, resp. 49 % nechať pod štátom. (Reakcia z pléna.) Päťdesiat jedna dokonca? Päťdesiat jedna, ale manažérska kontrola súkromná. Takže to je absolútne ideálny nástroj. Veď my sme to veľmi krásne videli, čo sa deje, keď sa takáto transakcia neurobí, keď sa to neurobí. Skúsme si spomenúť, ja neviem, SPP. Akým spôsobom ste riadili SPP? Vykazovalo zisky iba vďaka zlatým vajciam v Eustreame a v SPP Infrastructure ďalších. Inak to bola proste firma, ktorá bola absolútne diletantsky riadená za vašich čias. Spomeňme si na teplárne, ako boli teplárne riadené? Zasa v stratách. Ja som veľmi rád, že došlo k takémuto procesu, pretože aspoň tu sme zachránili nejaké prostriedky a tu aspoň dostali nejaké prostriedky do štátneho rozpočtu.
Laššáková, Jana, podpredsedníčka NR SR (2012-12-05):
Na vystúpenie pána poslanca s faktickou poznámkou sa hlási pani poslankyňa Rošková. Končím možnosť prihlásiť sa s faktickými poznámkami. Nech sa páči, pani poslankyňa.
Paška, Pavol, predseda NR SR (2014-05-27):
(Hlasovanie.) 132 prítomných, 123 za, 8 sa zdržali, 1 nehlasoval. Návrh sme schválili.
Pellegrini, Peter, predseda NR SR (2015-09-24):
Pán predseda Blaha.
Krajniak, Milan, poslanec NR SR (2017-09-19):
Vážený pán predsedajúci, žiadam vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Novotný, Viliam, poslanec NR SR (2014-03-18):
Pán kolega, pán predseda Šebej, chcem sa ti veľmi pekne poďakovať za toto vystúpenie, tá jasnosť, zrozumiteľnosť, ale aj odvaha, s akou si pomenoval súčasnú slabosť Európskej únie, alebo keď chceme, západnej Európy, do ktorej patríme aj my, a slabosť Spojených štátov amerických, bola až úchvatná, tá odvaha si naozaj zaslúži úctu a poklonu. Mrzí ma, že táto diskusia je naozaj tak málo sledovaná aj médiami, aj kolegami poslancami. Dovolím si k tomu len niekoľko poznámok. Tá moja prvá poznámka je, že, som o tom presvedčený, že Krym bol prehratý v Sýrii. Po Sýrii pochopil Putin, že USA na čele s pánom Obamom zďaleka nie je taká sila a nemá takú odvahu, ako tomu bolo v minulosti. Putin sa naozaj chová ako impérium, to, čo si ty aj naznačil vo svojom vystúpení, že Rusko bolo impérium už od stredoveku a vlastne to, tá, tá rozpínavosť Ruska je daná geneticky alebo historicky v ruskom národe. Aj preto si v súčasnosti dovolil porušiť hranice zvrchovanej krajiny, medzinárodne uznanej krajiny, dovolil si porušiť medzinárodné právo a využiť svoju menšinu a Európska únia je tak slabá, že dokáže len diskutovať, aj to sa veľmi bojí, aby presne formulovala jednotlivé vety. Dnes už sme tu hovorili o rôznych historických paralelách, ja pripomeniem ešte jednu, ktorá sa bezprostredne dotýka Československa, aj Nemecko chcelo chrániť svoje menšiny v Československu a Veľká Británia a Francúzsko v Mníchove kapitulovali a prizerali sa tomu, ako Nemecko rozoberá versaillský mierový systém. Obávam sa, že niečo podobné sa v súčasnosti začalo na Kryme.
Hladký, Pavol, poslanec NR SR (2011-03-24):
Ďakujem za slovo, pán predsedajúci. V rozprave vystúpili pán poslanec Vážny a pani poslankyňa Vitteková. Predložili pozmeňujúce návrhy. Najskôr, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.
Šípošová, Janka, poslankyňa NR SR (2014-10-30):
Ďakujem pekne. Ja som si myslela, že (rečníčka si odkašľala), prepáčte, že vlastne už sme dorozprávali pred prázdninami, no tak vidím, že nie. Nebudem sa vyjadrovať ani, ani k rodinám, ani k nárokom, ani k právam, ani teda rodín, ani nechcem nikomu zasahovať do svedomia, ani do slobody, ja chcem povedať možno takú z iného pohľadu a to je z pohľadu spotrebiteľa. Som urobila takú opakovanú skúsenosť, že z nedostatku iných možností ja kvôli sebe nechodím v nedeľu do nákupných centier, lebo ma to úprimne nebaví, ale išla som, lebo som si chcela vybaviť banku, poštu, operátora mobilného, nákup v Bille, všade totálne nekompetentná obsluha, služby mínus päťdesiat. Kvôli tomuto ja budem hlasovať za ten zákaz. Prepáčte.
Janckulík, Igor, poslanec NR SR (2019-05-20):
Ďakujem. Pán kolega, ďakujem za vystúpenie a ak je to pravda, čo si povedal, tak to nie je plytvanie finančnými zdrojmi, ale povedal by som, že to je obyčajné sprosté rozkrádanie. Mrzí ma, že NDS-ka nerieši programové vyhlásenie vlády, to by ich malo najviac zaujímať NDS-ku, ale rieši takéto kšefty. Ďakujem.
Sulík, Richard, predseda NR SR (2011-06-17):
Ďakujem. S faktickými poznámkami sa prihlásili traja rečníci. Slovo má pán poslanec Poliačik.
Grendel, Gábor, podpredseda NR SR (2020-06-09):
Keďže v skrátenom legislatívnom konaní sa nepoužijú obmedzenia na postúpenie návrhu zákona do tretieho čítania, pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
M. Hort, podpredseda NR SR: (2008-04-09):
Nech sa páči.
Kvasnička, Marián, poslanec NR SR (2011-05-24):
V rozprave nezazneli žiadne pripomienky ani návrhy, preto, vážený pán predsedajúci, dajte hlasovať o predmetnom návrhu uznesenia.
Hrnčiar, Andrej, podpredseda NR SR (2016-11-29):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Drobný.
Simon, Zsolt, poslanec NR SR (2018-02-13):
Kým pán kolega Petrák neodíde; tak ja som sa k tomu nevyjadroval, to nie je poľnohospodárska téma, ku ktorému by som sa vyjadroval. To, čo ma na tomto procese vyrušuje, je to, akým spôsobom, akým procesom tento zákon prechádza. Keby, ešte raz opakujem, keby kolega Beblavý vás neupozornil na niektoré chyby, tak tento zákon už tento týždeň tu na stole nie je a nemôžte ho opravovať. Ďakujem.
R. Rafaj, poslanec: (2007-03-28):
Poslanci Národnej rady, ktorí neboli členmi výborov, ktorým bol návrh pridelený, neoznámili v určenej lehote gestorskému výboru žiadne stanovisko k predmetnému návrhu zákona, teda vládny návrh zákona odporučili schváliť ústavnoprávny výbor, výbor pre hospodársku politiku, výbor pre verejnú správu a regionálny rozvoj a Výbor Národnej rady pre kultúru a médiá, tento uznesením č. 48 z 13. marca 2007. Výbory Národnej rady Slovenskej republiky, ktoré predmetný návrh zákona prerokovali, prijali pozmeňujúce a doplňujúce návrhy, ktoré sú uvedené v tlači 154a. Ďalej dovoľte, aby som vás informoval, že gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady o rokovacom poriadku odporúča Národnej rade Slovenskej republiky uvedený návrh zákona (tlač 154) v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne o bodoch 1 až 24 a 27 až 81 s návrhom schváliť a spoločne o bodoch 25 a 26 s návrhom neschváliť. Gestorský výbor ma určil za spoločného spravodajcu výborov a poveril ma, aby som podal správu o výsledku prerokovania návrhu zákona vo výboroch. Ďakujem, pani predsedajúca, týmto som skončil. Otvorte, prosím, rozpravu a v zmysle právomoci, ktorú mám, sa hlásim ako prvý do rozpravy.
Heger, Eduard, poslanec NR SR (2017-09-08):
Ďakujem pekne. Ja by som teda nadviazal možno na to, čo si hovoril na začiatku, alebo teda hovoril si o tom, že nevidíme záruku rastu infraštruktúry a môžme to naozaj potvrdiť tým, že za vašich vlád boli nesplnené sľuby. O tom, napríklad o samotnej D1, pardon, za samotných vlád SMER-u neboli naplnené sľuby o výstavbe, čiže áno, súhlasím s tým a pripájam sa k tomu, že vláda SMER-u alebo vláda pána Fica sú zlí hospodári a obzvlášť teda na úseku dopravy a vidíme, že sa to teda naďalej deje. Vidíme, že za fungovania tejto vlády jednak výrazne zdraželi, zdražela výstavba jedného kilometra. Vidíme, že vznikli rôzne, alebo teda nasvedčuje tomu, že existujú kartely, ktoré tiež toto predražujú a ja teda v ústnej rozprave trošku sa pokúsim to viacej odôvodniť, na základe čoho toto usudzujem. Chcel by som taktiež povedať, že súhlasím s tým, ako si hovoril, že Kysuce vieme, že tú diaľnicu naozaj potrebujú. A ja som si aj pozeral samotné, teda ten návrh uznesenia a keď sa pozrieme, tak je tam naozaj tých úsekov strašne veľa. A už keby sme si len my tak laicky, alebo ani nie tak laicky, ale že tomu, do toho vidíme, urobili priority, tak vieme povedať, že na to, čo je teraz v súčasnosti naozaj dôležité, peniaze sú. Dokonca samotná hovorkyňa pani Ducká povedala, že NDS má na tento rok zabezpečené finančné krytie na projektovú dokumentáciu na tri úseky v D3, čiže myslím si, že aj Rada pre rozpočtovú zodpovednosť jasne hovorí o tom, že peniaze sú tu na to, aby sa mohlo pokračovať v plánovaní a zároveň aj vo výstavbe v tých najkľúčovejších úsekoch. Takže nie je to tak, že by teraz nemohlo napredovať, výstavba infraštruktúry, a viac potom prípadne v ďalšej faktickej. Ďakujem.
Figeľ, Ján, podpredseda NR SR (2012-10-26):
S ďalšou faktickou poznámkou pán poslanec Senko.
Jurinová, Erika, podpredsedníčka NR SR (2014-02-06):
Vážené panie poslankyne, vážení páni poslanci, otváram siedmy rokovací deň 29. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Juraj Droba, Peter Fitz, Eva Horváthová, Pavol Hrušovský, Jozef Kollár, Daniel Lipšic, Jozef Mihál, Ivan Mikloš, Emília Müllerová, Zsolt Simon. Na zahraničnej pracovnej ceste je predseda Národnej rady Pavol Paška a poslanci Igor Choma, Iveta Lišková, Peter Muránsky, Ľubomír Petrák, László Solymos. Podľa schváleného programu pristúpime k rokovaniu o Zameraní zahraničnej a európskej politiky Slovenskej republiky na rok 2014 . Materiál je uverejnený pod tlačou 764, spoločná správa výborov má tlač 764a. Dávam slovo podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi a prosím ho, aby materiál uviedol.
Hort, Milan, podpredseda NR SR (2011-12-01):
Ďakujem pekne. Faktickú poznámku alebo prihlásenie sa do faktickej poznámky evidujem iba od pána poslanca Viliama Jasaňa. Uzatváram možnosť prihlásiť sa s faktickou poznámkou. A slovo má pán poslanec Jasaň. Nech sa páči.
Paška, Pavol, predseda NR SR (2012-08-07):
Pán poslanec Viskupič.
Kuffa, Filip, poslanec NR SR (2022-06-23):
Presne tak, pán kolega Taraba, poďme plošne znížiť dépeháčku. Načo sa tu hádať, však keď sa nepáči koalícii, že im je nedostatočný ten zoznam tých základných potravín. Hej? Toto vytýkajú, tamto vytýkajú, však potom plošne znížiť DPH presne tak, ako si to navrhol. Kolega Kazda tuná vyčítal, že ten návrh zákona nie je dokonalý a tak ďalej, ale viete, keď sa pozeráme na ich návrhy zákonov, 300 pozmeňovákov tam majú potom v druhých čítaniach, v spoločných správach 170, 70 sme teraz mali a tak ďalej. A on tu ide hovoriť niečo o nedokonalosti. A práve áno, to je ten priestor posunúť návrh zákona do druhého čítania, môže ho vylepšovať aj SaS-ka trebárs. Pán kolega Suja, dotkli sme sa tej problematiky premnoženej raticovej zveri. Dobre si to doplnil, áno, neni to problém len zveri, ale je to aj problém manažmentu ministerstiev.
Mazurek, Milan, poslanec NR SR (2022-06-17):
Pán Kazda, už naozaj radšej nevystupujte, lebo vy ste v podstate len potvrdili to, čo vám tu bolo vytýkané, a to, že ste odpojený od reality, vy ste predpokladám niekde tu zo Starého Mesta v Bratislave a máte pocit, že všetko je v poriadku, že v tej vašej mikro skupinke OKS s Dostálom, Osuským a podobnými pseudoelitami sa vlastne na Slovensku nič nedeje, lebo veď vy nebudete mať problémy, keď na Slovensku nebude ropa, nebude tu plyn, veď vy si predsa budete nejakým spôsobom zázračným žiť, vás sa zdražovanie netýka. Ono predsa občania Slovenskej republiky keď vidia jedného poslanca, ako tu vysvetľuje, no tak inflácia sa deje, veď no tak bola aj v deväťdesiatych rokoch, no nemal by ten štát až tak moc robiť, veď podľa mňa je správne, že ministerstvo neprikročilo, financií teraz konkrétne, k znižovaniu daní, čiže je to fajn, že ľuďom neznížili ceny, lebo veď konsoliduje verejné financie, to sú absolútne nezmysly. Viete, vy ste naozaj odtrhnutý od reality. Veď choďte sa pozrieť medzi ľudí, ktorí žijú obyčajný život. Koľko zarábajú, koľko musia platiť, koľko im stúpajú ceny, oni nežijú všetci z poslaneckého platu uprostred Bratislavy. Už si to uvedomte. Oni nemôžu počúvať vaše reči, veď za to by vás stadiaľ vyhodili najradšej, že nemáme robiť nič a že no, možno nejaká hádam kvázi, asi, možno, niekedy pomoc nejakým najmenej či najviac potrebným. To sú frázy, to je nič. To nie je uchopiteľné, to ľudia nepotrebujú počúvať. A keď hovoríte o tej inflácii, že štát by nemal nič robiť, ale vy ste spoluzodpovední za tú infláciu. Ako je možné, že Európska únia si len tak zo dňa na deň podpisom jedného pera vytlačí 750 miliárd nových nekrytých peňazí. Najprv zavrie celú ekonomiku, úplne nelogicky, nezmyselne, nemá to žiaden vplyv na šírenie vírusu a potom natlačí nekonečné množstvá peňazí a uvrhne občanov do chudoby. A potom nech to vláda nerieši. Ale vaša vláda s tým súhlasila. Mali ste sa tomu postaviť na odpor. Veď my sme to už vtedy hovorili, sú to nekryté peniaze, ktoré prinesú infláciu. Dnes tu máme výsledky. Ale teraz im prišlo vhod, no tak viete, Putin za to môže. To sú zase všetko frázy, ľudia chcú riešenia.
P. Hrušovský, predseda NR SR: (2003-12-12):
(Hlasovanie.) 140 prítomných, 92 za návrh, 12 proti, 34 sa zdržalo, 2 nehlasovali. Návrh sme schválili. Prosím ďalší návrh. Zs. Komlósy, poslanec: Súčasne odporúčam, aby v zmysle rokovacieho poriadku a v súlade s rozhodnutím predsedu Národnej rady sme pridelili v druhom čítaní prerokovať tento návrh Výboru Národnej rady pre financie, rozpočet a menu a Ústavnoprávnemu výboru Národnej rady, výboru pre hospodárstvo, privatizáciu a podnikanie a výboru pre pôdohospodárstvo. Za gestorský výbor navrhujem výbor pre financie, rozpočet a menu. A zároveň odporúčam, aby výbory uvedené v návrhu, prerokovali do 30 dní tento návrh zákona a gestorský výbor do 31 dní od dnešného prerokovania v prvom čítaní.
Pčolinský, Peter, podpredseda NR SR (2023-05-05):
Pán poslanec Oravec.
Vážny, Ľubomír, poslanec NR SR (2011-09-13):
To zaznelo aj v tom druhom, ale si myslím, že pán minister je naozaj na Slovensku posledný mohykán, ktorý verí v to, že rozvoj a investície pokračujú, pretože rozvoj a investície sú vážne zdevastované na Slovensku. Čo sa týka pána ministra Dzurindu, nezaznela v tom príhovore predkladateľa žiadna urážka, jedine ak by ste sa vo svojej velebnosti urazili, že ste dostali na stôl tie fakty, ktoré boli predložené a na ktoré ste doteraz vôbec nezareagovali. Čo sa týka vlastnej úspory, ktorá tu zaznela od predrečníka, 400 mil. eur, čo ste usporili v rezorte dopravy, je to už na smiech, pretože ste si stanovili predpokladanú cenu, ktorá by sa mala dosiahnuť, a tú ste navýšili a porovnali ste ju voči tomu, čo ste dosiahli. Takže opatrne. A čo sa týka tých elektronických aukcií, ktoré tu prezentujete ako... (Prerušenie vystúpenia predsedajúcim.)
Šeliga, Juraj, podpredseda NR SR (2020-11-04):
S reakciou, pani poslankyňa Vaľová.
J. Senko, poslanec: (2007-02-08):
Z pohľadu tejto vládnej koalície je ochrana zamestnancov veľmi dôležitý problém. Venuje mu aj náležitú pozornosť, nakoniec netreba to ani spochybňovať. Vláda sa zaviazala už vo svojom programovom vyhlásení, ktoré je ináč, pripomínam, programom všetkých koaličných strán, je programom vlády, nielen strany Smer a pri plnej vážnosti jeho napĺňania vo vzťahu k verejnosti zaväzuje túto koalíciu aj jeho napĺňaním. Ale príklad zo života. Netvrdím, že je to pravidlo, ktoré funguje na celom Slovensku, netvrdím, vôbec nemám ani taký pocit, že všetci zamestnávatelia sú zlí, že nevytvárajú primerané podmienky pre prácu svojich zamestnancov, že im za uvedenú prácu nevyplatia primeranú mzdu či odmenu, že všetci podnikatelia sú, neviem, akí zlí, krutí vo vzťahu k zamestnancom, ako sa to snaží opozícia vsugerovať verejnosti cez médiá širokej verejnosti a vytvoriť tak konflikt medzi touto vládou a podnikateľskou verejnosťou a týmto spôsobom ukrajovať z popularity tohto vládneho zoskupenia medzi verejnosťou. Toto je úplne jasné. Ale keď hovoríme o obhajobe zamestnancov, na strednom Slovensku existuje jeden výrobný podnikateľský subjekt, ktorý zmenil výrobný sortiment, ale aj výrobné normy. Zamestnáva prevažne krajčírky. Po zmene výrobného programu enormne rastie nespokojnosť zamestnankýň. Prečo? Normy sú také vysoké, že ich jednoducho nestíhajú plniť. Často zostávajú v práci dlhšie, len aby ich splnili, bez príplatku za nadčasy. Tie im do odpracovaných hodín nerátajú, a preto tieto zamestnankyne ... (Vystúpenie bolo automaticky prerušené časomierou.)
Érsek, Árpád, poslanec NR SR (2015-06-30):
Ďakujem za slovo. V krátkosti. Pán poslanec Lipšic, nejde o žiadnu grandióznu dohodu, nemyslíte si to. Tie politické strany, ktoré majú zastúpenie v menšinových alebo väčšinových školstvách málotriedok, ide o záchranu a posunutie o jeden rok účinnosti tohto zákona. Ani štát, ani, ani zriaďovateľ nie je pripravený na tento stav. Nie sú malé autobusy, zatvárali by sme školu, nie je to dobré nikomu. Preto sa tento zákon, pozmeňujúci návrh posúva o jeden rok. Ďakujem pekne.
Ľ. Jahnátek, minister hospodárstva SR: (2007-09-19):
K zmene tohto zákona ministerstvo hospodárstva pristupuje na základe toho, že operačný program Konkurencieschopnosť a hospodársky rast, prostredníctvom ktorého plánuje poskytovať dotácie podnikateľom z oblasti priemyslu vrátane potravinárskeho priemyslu a stavebných výrobkov, nemá podporu v kompetenčnom zákone. S cieľom odstrániť túto prekážku ministerstvo hospodárstva navrhuje doplniť § 6 písm. e) a f) zákona č. 575/2001 Z. z. o organizácii činnosti vlády..., ktoré ustanovujú kompetenciu podpory malého a stredného podnikania a podnikateľského prostredia vo všeobecnosti tak, že výnimka ustanovená v § 6 písm. a) nebude platiť pri poskytovaní dotácií pre potravinárstvo a výrobu stavebných výrobkov a ministerstvo hospodárstva bude môcť poskytovať dotácie aj týmto odvetviam. Súčasne ministerstvo v predloženom materiáli navrhuje doplniť § 7 ustanovujúci kompetencie ministerstva financií z dôvodu, aby sa skutočný výkon právomocí tohto ministerstva, tak ako to vyplýva z osobitných predpisov, premietol aj do kompetenčného zákona. Táto zmena bola do návrhu zapracovaná z podnetu Ministerstva financií Slovenskej republiky. Vážený pán predsedajúci, panie poslankyne, páni poslanci, keďže navrhovanú zmenu kompetenčného zákona si vyžiadala pripravovaná implementácia operačného programu, dovoľujem si vás požiadať o schválenie predloženého návrhu zákona. Ďakujem.
L. Nagy, poslanec: (2003-02-28):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 113 poslancov, za návrh hlasovalo 96, proti 10, zdržali sa 5, nehlasovali 2. Konštatujem, že sme prijali tieto pozmeňujúce návrhy.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 133, za 104, proti 1, zdržalo sa 26, nehlasovali 2 poslanci. Konštatujem, že sme návrh schválili.
Kuffa, Štefan, poslanec NR SR (2014-10-23):
Asignáciu dane, tento pozmeňujúci návrh ja osobne podporím, ale presne nad tým istým som sa zamyslel, aj teda prečo pán minister má výhrady voči tomu. On to tu aj pošepol. Presne táto vec ma napadla, že sú tu veľakrát právnické osoby, ktoré v podstate účelovo vytvárajú si neziskovky a takto prelievajú tie peniaze. Ak sú tu neziskové organizácie, ktoré naozaj priamo poskytujú službu, tak ako si to kolega spomínal, naozaj štát je tu ten, ktorý nedokáže všetky tie služby pokryť. Je tu aj skupina, doplním ešte to, že čo si hovoril tuná, tých onkologických pacientov. Možno tí, ktorí sú bezvládni a vozičkári a podobne, tak sú tu aj zomierajúci, ťažko chorí a dlhodobo chorí. Paradoxom je to, že štát by mal byť ten, ktorý sa má postarať o týchto ľudí. Ale, žiaľ, skúsenosť je taká, ak človek má naozaj takýto vážny zdravotný problém, tak aj tie nemocnice, ktoré, a systém zdravotníctva tak je nastavený, že jednoducho ťa tento systém vytlačí z tohto zariadenia. A veľakrát sú mnohé rodiny a mnohí ľudia postavení pred takú skutočnosť, že nemajú kam dať toho pacienta. Doma ho nezvládajú nie preto, že ho nechcú, ale nie sú na to odborne spôsobilí, nie sú na to technicky vybavení a jednoducho neexistuje tuná toto pokrytie. Pre takéto neziskové organizácie určite tá asignácia aby sa neznižovala. Ale sú tu takzvané aj tie pseudoneziskovky, s ktorými ja nesúhlasím. Ten druhý pozmeňujúci návrh, pán kolega, ktorý si tuná prečítal, ten ti nepodporím. Ten spokojne môže byť zdaňovaný, tento oznamovateľ, aj tými 99 %, ako si to hovoril pri prvej tej teplárenskej spoločnosti. Pán minister, tam môžete spokojne zdaňovať, pri tom... (Prerušenie vystúpenia časomerom.)
P. Hrušovský, predseda NR SR: (2004-09-23):
Poprosil by som, ak do tohto termínu sa strany na rokovanie nedostavia, budeme pokračovať zajtra. Poprosím vás o pochopenie. (Pokračovanie prestávky.) (Po prestávke.)
Žiga, Peter, minister životného prostredia SR (2013-10-16):
Ďakujem pekne. Pani predsedajúca, vážené panie poslankyne, páni poslanci, predložený vládny návrh novely zákona o prevencii závažných priemyselných havárií preberá ustanovenie článku 30 smernice Európskeho parlamentu a Rady 2012/18 zo 4. júla 2012 o kontrole nebezpečenstiev závažných havárií s prítomnosťou nebezpečných látok do slovenského právneho poriadku. Konkrétne sa dopĺňajú ťažké vykurovacie oleje medzi vybrané nebezpečné látky do prílohy č. 1 k zákonu. Ďalšími novelizačnými bodmi sa dopĺňajú orgány štátnej správy na úseku prevencie závažných priemyselných havárií o orgány vykonávajúce štátny požiarny dozor v súlade s platným znením zákona o ochrane pred požiarmi. Návrh zákona, ďalej, upravuje nesprávne uvedený názov zlúčeniny v prílohe č. 1 a v jednej z poznámok pod čiarou sa nahradzuje jej neaktuálne znenie, pretože medzičasom boli obidva pôvodne citované zákony nahradené novými právnymi úpravami. Návrh zákona je v súlade s Ústavou Slovenskej republiky a s medzinárodnými zmluvami a dokumentmi, ktorými je Slovenská republika viazaná. Chcem vás požiadať o schválenie vládneho návrhu zákona. Pani predsedajúca, skončil som, ďakujem.
Laššáková, Jana, podpredsedníčka NR SR (2014-04-02):
S reakciou, pán poslanec Pollák. Nech sa páči.
Blanár, Juraj, podpredseda NR SR (2021-02-04):
Posledný s faktickou poznámkou na rečníka je pán Eduard Kočiš.